b'\n_START_ARTICLE_\nLu\xc3\xads I al Portugaliei\n_START_SECTION_\nBiografie\n_START_PARAGRAPH_\nLu\xc3\xads a fost un om de cultur\xc4\x83 care a scris poezie, dar nu a avut abilit\xc4\x83\xc8\x9bi deosebite \xc3\xaen domeniul politic \xc3\xaen care a fost \xc3\xaempins \xc3\xaen 1861 de moartea fratelui s\xc4\x83u mai mare, regele Pedro al V-lea. Politica intern\xc4\x83 a lui Lu\xc3\xads a fost reprezentat\xc4\x83 de o serie de guverne de tranzi\xc8\x9bie plictisitoare \xc8\x99i ineficiente formate fie de Progressistas (liberali) fie de Regeneradores (conservatori) - partid \xc3\xaen general favorizat de regele Lu\xc3\xads._NEWLINE_\xc3\x8en general Lu\xc3\xads a fost un om de \xc8\x99tiin\xc8\x9b\xc4\x83, cu o pasiune pentru oceanografie. El a investit sume mari din averea sa \xc3\xaen finan\xc8\x9barea b\xc4\x83rcilor de cercetare care au colectat probe din oceanele lumii. A fost responsabil pentru fondarea primului acvariu din Lisabona (Ocean\xc3\xa1rio de Lisboa) numit "Aqu\xc3\xa1rio Vasco da Gama", care este deschis publicului \xc8\x99i ast\xc4\x83zi \xc8\x99i \xc3\xaen prezent este al doilea acvariu din lume ca m\xc4\x83rime. Dragostea lui pentru \xc8\x99tiin\xc8\x9b\xc4\x83 \xc8\x99i lucrurile noi a fost mo\xc8\x99tenit\xc4\x83 de cei doi fii ai s\xc4\x83i.\n_START_SECTION_\nC\xc4\x83s\xc4\x83torie \xc8\x99i copii\n_START_PARAGRAPH_\nLu\xc3\xads s-a c\xc4\x83s\xc4\x83torit cu Prin\xc8\x9besa Maria Pia de Savoia, fiica regelui Victor Emanuel al II-lea al Italiei \xc8\x99i a Mariei Adelaide de Austria. La \xc3\xaenceput iubirea lor a fost puternic\xc4\x83 dar nenum\xc4\x83ratele amante ale lui Lu\xc3\xads au dus-o la depresie pe Maria Pia. \xc3\x8empreun\xc4\x83 au avut doi fii care au supravie\xc8\x9buit copil\xc4\x83riei, \xc8\x99i un fiu mort \xc3\xaen 1866. Maria Pia a dat na\xc8\x99tere, de asemenea, unui alt fiu mort \xc3\xaen 1869 \xc8\x99i a suferit avorturi spontane \xc3\xaen 1872 \xc8\x99i 1879._NEWLINE_Regele a fost \xc8\x99i tat\xc4\x83l unui copil nelegitim n\xc4\x83scut \xc3\xaen 1874 la Lisabona, un fiu pe nume Carlos Augusto.'